 Warka Umayma oo uu wargeyskan Geeska Afrika ka soo ururiyey ilo dhowr ah oo uu ka mid yahay wargeyska Al-Madiiinah ee ka soo baxa dalka Sucuudiga, ayaa intaas ku daraya in Umayma ay tahay 22 gu jir, si sir ah u guursatay ganacsadahan Sucuudiga ah, cidda keliya ee qoyska ninkan ka og guurkanina ay ahayd ninka walaalkii iyo mid ka mid ah saaxiibbadiisa aadka ugu dhow, bil kadib guurkanna maalqabeenkani waxa uu si kedis ah ugu dhintay wadne-istaag, isaga oo xilliga uu wadku qabtayna ku sugnaa guriga xaaskiisan cusub ee qarsoodiga ahayd. 